Σπαγγέτι με έτοιμες φιλεταρισμένες σαρδέλες και άνηθο
Προμηθευόμαστε έτοιμα φιλέτα σαρδέλας από το σούπερ μάρκετ και μέσα σε 25 λεπτά έχουμε μια νόστιμη και θρεπτική μακαρονάδα.
500 γρ. σπαγγέτι, 25 σαρδέλες, φιλεταρισμένες (βρίσκουμε έτοιμες, καθαρισμένες και φιλεταρισμένες στα ψυγεία των σούπερ μάρκετ), 1 μεγάλο ξερό κρεμμύδι, ψιλοκομμένο, 150 ml λευκό κρασί, ξηρό, 1 μάτσο άνηθος, ψιλοκομμένος, 200 γρ. κουκουνάρια, καβουρδισμένα, 50 ml ελαιόλαδο, αλάτι, πιπέρι φρεσκοτριμμένο
Για να φτιάξουμε σπαγγέτι με έτοιμες φιλεταρισμένες σαρδέλες και άνηθο, σε μια κατσαρόλα με μπόλικο αλατισμένο νερό βράζουμε τα ζυμαρικά 2 λεπτά λιγότερο από τον χρόνο που αναγράφεται στη συσκευασία τους και τα στραγγίζουμε.Παράλληλα, σοτάρουμε σε μια μεγάλη κατσαρόλα το κρεμμύδι με το ελαιόλαδο, σε μέτρια φωτιά για 3-4 λεπτά, μέχρι να μαλακώσει το κρεμμύδι.Προσθέτουμε το κρασί και βράζουμε για 5 λεπτά. Ρίχνουμε τις σαρδέλες, τα μακαρόνια και μαγειρεύουμε για 2 λεπτά ακόμα. Αλατοπιπερώνουμε, προσθέτουμε τα κουκουνάρια και ανακατεύουμε.Πασπαλίζουμε με τον άνηθο και σερβίρουμε. Συνοδεύουμε με καροτοσαλάτα με μπόλικο άνηθο.
Ζυμαρικά,Σαρδέλα